વેપારીઓએ કરેલાં વેચાણની વિગતો આવતી કાલે પાંચ સપ્ટેમ્બર સુધીમાં જીએસટીઆર-૧ના ફોર્મમાં ડાઉનલોડ કરવાની છે. સરકાર ગુડસ એન્ડ સર્વિસ ટેક્સ માટે તૈયાર છે. આઈટી ઈન્ફ્રાસ્ટ્રકચર તૈયાર છે. તેવો દાવો કરે છે. વેચાણની આ વિગતો સામાન્ય રીતે રૂટિનના ૧૦થી ૧૫ મિનિટમાં ડાઉનલોડ થઈ જવી જોઈએ તેવું ટેક્સ નિષ્ણાતોનું કહેવું છે પરંતુ સાઈટની સમસ્યાના કારણે એક વેપારીનાં ફોર્મ ભરાતાં બેથી ત્રણ કલાક જેટલો સમય લાગી જાય છે. એટલું જ નહીં આ તમામ પ્રક્રિયા વચ્ચે સાઈટ ગમે ત્યારે હેન્ગ થઈ જાય તો વધુ મુશ્કેલીમાં મુકાઈ જવું પડે છે. આમ રિટર્ન ભરવું છે છતાં સરકારની ટેક્નિકલ ખામીઓના કારણે સમયની બરબાદી થાય છે. જેની સામે ટેક્સ નિષ્ણાતોએ પણ હવે બાંય ચઢાવી છે.